כה' אדר ב' תשפ"ב

28 מרץ 2022

**מכרז 6/22 – מתן שירותי יעוץ משפטי חיצוני עבור החברה לתפקיד: היועץ המשפטי לחברה**

**מסמך הבהרות מס' 1**

1. בעקבות בקשות ושאלות שהתקבלו במשרדי החברה, מתכבדת החברה להשיב ולהבהיר כדלקמן:

|  |  |  |
| --- | --- | --- |
| **מס"ד** | **שאלה/בקשה** | **תשובה/הבהרה** |
| 1 | מבוקש להבהיר מהי כמות שעות העבודה הממוצעת לחודש עבור שירותי ייעוץ משפטי לחברה אשר כלולה בריטיינר החודשי. | היועץ מתחייב לתת שירותים קבועים של 3 שעות שבועיות לפחות במשרדי החברה, בימים ובשעות קבועים שיתואמו מראש עם החברה. |
| 2 | ס'6 למסמך א (הזמנה להציע הצעות)  ס'4 לנספח א (הצעת עורך הדין)  1. נודה להבהרה האם ניתן להציע שני אחוזי הנחה / תוספת נפרדים, אחד עבור שכ"ט החודשי ואחר עבור שכ"ט שעתי.  2. ככל וניתן להציע אחוז שונה כאמור, נודה להבהרה ביחס למשקל כל אחד מהגורמים בשקלול הצעת המחיר.  3. ככל ונדרש להציע אחוז אחד כולל הן עבור שכ"ט חודשי והן עבור שכ"ט חודשי, נודה להבהרה בקשר לאפשרויות הבחירה תחת ס' 4 לנספח א. | 1. לא ניתן לתת אחוזי הנחה שונים למחיר החודשי ולמחיר השעתי.  2. משקל כל אחד מהגורמים בשקלול הצעות המחיר - המשקל הכולל של הצעת המחיר הוא 20%, המשקל זהה.  3. אפשרות הבחירה היא לאחוז הנחה ביחס לשני המרכיבים. |
| 3 | 4.4 למסמך א (הזמנה להציע הצעות)  נודה להבהרה האם מדובר באסמכתאות אשר נועדו להוכיח את עצם ההתקשרות עם לקוחותינו או שהמציע נדרש להציג מסמכים שערך בעצמו לצורך התרשמות, בין היתר, ממקצועיותו. | המציע נדרש להציג מסמכים שערך המועמד שעומד לשמש כיועמ"ש בעצמו. |
| 4 | נספח ב' – פירוט הניסיון המקצועי  נודה לקבלת קובץ נספח ב' למסמכי ההליך כקובץ וורד לצורך הגשתו באופן קריא וברור. | הבקשה נדחית. ניתן לצרף קובץ רלבנטי תוך התייחסות לקובץ המקורי. |

1. יתר התנאים במכרז יוותרו ללא שינוי.
2. הוראות מסמך זה מתקנות את האמור במסמכי המכרז והוראותיו גוברות על האמור במסמכי המכרז. כל תיקון לסעיפי המכרז ו/או תשובה לשאלות הניתנת במסמך זה יתקנו/יפרשו/יתייחסו לכל הסעיפים הרלוונטיים שבמסמכי המכרז גם אם הסעיפים הרלוונטיים לא צוינו במסמך זה במפורש.

בכבוד רב,

יאיר אברהם, עו"ד

מנכ"ל